Diari Oficial de la Generalitat Valenciana


Sumari del DOGV 2485, del 06-04-1995 (1995/900445)

RESOLUCIó de 6 de febrer de 1995 de la Universitat d'Alacant, per la qual es convoquen proves selectives per a l'ingrés en l'escala auxiliar.
---------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1995/02/06/(1)/dof/vci/html**

### Dades del document

Número de DOGV
:   2485

Data del DOGV
:   06-04-1995

Secció del DOGV
:   I. DISPOSICIONS GENERALS

Número del document
:   1995/900445


Data del document
:   06-02-1995

Organisme emissor


Tipus de document
:   Resolució

Descriptors 

:   * professió administrativa
    * concurs administratiu
    * universitat

RESOLUCIó de 6 de febrer de 1995 de la Universitat d'Alacant, per la qual es convoquen proves selectives per a l'ingrés en l'escala auxiliar.   
Fent complir el que disposa l'Estatut d'aquesta universitat, aprovat per Decret 107/1985, de la Generalitat Valenciana, de 22 de juliol (Diari Oficial de la Generalitat Valenciana del 26 de setembre), i per tal d'atendre les necessitats de personal d'administració i serveis, aquest rectorat, en ús de les competències que li atribueix l'article 18 de la Llei 11/1983, de Reforma Universitària, en relació amb l'article 3,2 e), com també l'estatut d'aquesta universitat, acorda convocar proves selectives per a l'ingrés en l'escala auxiliar de la Universitat d'Alacant, segons les bases següents:  
1. Normes generals  
1.1 Es convoquen proves selectives per a cobrir 36 places pel sistema de promoció interna, el sistema general d'accés lliure i la reserva de places que considera l'article 15 de la Llei 30/1984, de 2 d'agost.  
1.1.1 Hi haurà un total de 5 places reservades per al sistema de promoció interna.  
1.1.2 Hi haurà un total de 30 places reservades per al sistema general d'accés lliure.  
Del total de les places es reservarà un 3 per cent perquè es cobresquen per persones amb discapacitats amb un grau de discapacitat igual o superior al 33 per cent, d'acord amb la disposició addicional dinovena de la Llei 23/1988, de 28 de juliol, de modificació de la Llei de Mesures per a la Reforma de la Funció Pública. Hi haurà una plaça reservada i s'aplicarà al sistema general d'accés lliure.  
1.1.3 Hi haurà una plaça del tipus que considera l'article 15 de la Llei 30/1984.  
1.1.4 Les places de promoció interna i les reservades a personal amb discapacitats que no es cobresquen s'acumularan a les d'accés lliure. Això no serà així en el cas de la plaça afectada per l'article 15 de la Llei 30/1984.  
1.2 Els aspirants que hi ingressen pel sistema de promoció interna, segons que disposa l'article 22.1 de la Llei 23/1988 de 28 de juliol, de modificació de la Llei de Mesures per a la Reforma de la Funció Pública, tindran preferència sobre els altres aspirants per a cobrir els llocs de treball vacants que s'hi oferesquen, i els de l'article 15 seran destinats com a funcionaris en el seu lloc de treball.   
1.3 Els aspirants només hi podran participar per un dels sistemes d'accés.  
1.4 En aquesta convocatòria s'aplicaran la Llei 30/1984, de 2 d'agost, modificada per la Llei 23/1988, de 28 de juliol, i per la Llei 22/1993, de 29 de desembre; el Reial Decret 2.223/1984, de 19 de desembre (BOE del 21); el Reial Decret 28/1990, de 15 de gener (BOE del 16); la OM de 27 de març de 1991 (BOE d'1 d'abril); la Llei 5/1994, de 24 d'octubre, de la Generalitat Valenciana; l'Estatut de la Universitat d'Alacant i les bases d'aquesta convocatòria.  
1.5 El procediment de selecció dels aspirants serà el d'oposició, format per les fases següents:  
Primer exercici. En un qüestionari amb respostes alternatives s'hauran de contestar preguntes relacionades amb un test psicotècnic en un 40% i del temari annex a aquesta convocatòria en un 60%. Amb el test psicotècnic es verificarà l'agilitat i la rapidesa mental dels candidats amb sèries numèriques, com també el desenvolupament de l'aptitud verbal mitjançant el vocabulari, el raonament i l'analogia verbal, la comprensió i la fluïdesa verbal i la valoració ortogràfica. Es valorarà de 0 a 10 punts, i serà necessari obtenir-ne almenys 5 per a superar-lo.  
Els aspirants que opten a les places pel torn de promoció interna i els de la reserva referida a l'article 15 de la Llei 30/1984 no hauran de fer aquest exercici  
Segon exercici. Realització d'una prova per a apreciar la capacitat dels aspirants per a la composició, modificació i correcció de documents escrits amb el programa de processament de textos Word Perfect 5.1. Aquesta prova es farà de forma pràctica, amb l'ús de l'ordinador.  
Per a la correcció, es considerarà la presentació i el temps invertit en la realització.  
Igualment, es valorarà de 0 a 10 punts, i serà necessari obtenir-ne almenys 5 per a superar-lo.  
Tercer exercici. Realització d'una prova de traducció directa d'un idioma dels oficials de la Unió Europea, a excepció del castellà i del català, a elecció dels aspirants, amb ajuda de diccionari. No tindrà caràcter eliminatori i es puntuarà de 0 a 2 punts.  
Quart exercici. Contestar, en un text en valencià, amb les respostes alternatives, les qüestions plantejades. Les instruccions oportunes per a la realització de la prova es dictaran, així mateix, en valencià. No tindrà caràcter eliminatori i es valorarà de 0 a 4 punts.  
1.6 La puntuació total es formarà amb la suma de les puntuacions obtingudes en els exercicis descrits.  
1.7 D'acord amb el punt anterior, els aspirants que ocupen plaça entre les vacants convocades hauran de fer una entrevista personal en la qual, amb caràcter eliminatori, es valorarà l'adequació dels aspirants a les vacants convocades.  
Quan finalitze aquesta prova, es farà la proposta de provisió de vacants.  
1.8 Les proves selectives començaran a partir del dia 1 de març de 1995.  
2. Requisits dels candidats  
2.1 Per a ser admès en la realització de les proves selectives, els aspirants hauran de reunir els requisits següents:  
2.1.1 Tenir nacionalitat d'un dels estats membres de la Comunitat Europea.  
2.1.2 Haver fet els divuit anys.  
2.1.3 Estar en possessió o en condicions d'obtenir el títol de Graduat Escolar, Formació Professional de primer grau o equivalent.  
2.1.4 No patir cap malaltia o discapacitat que impedesca l'exercici de les funcions públiques.  
2.1.5 No haver estat separat mitjançant expedient disciplinari del servei de qualsevol de les administracions públiques ni trobar-se inhabilitat per a l'exercici de les funcions corresponents.  
2.2. Els aspirants que no concorran a aquestes places pel torn d'accés lliure hauran de pertànyer el dia de la publicació de la present convocatòria en el Diari Oficial de la Generalitat Valenciana a l'escala subalterna d'organismes autònoms o del cos general subaltern de l'administració de l'Estat, tindre destinació en propietat en aquesta Universitat y antiguitat de, almenys, dos anys en el cos o escala a que pertany i resta de requisists exigits, o be pertànyer a la plantilla de personal laboral de la Universitat d'Alacant, amb categoria d'auxiliar administratiu.  
2.3 Tots els requisits enumerats en les bases 2.1 i 2.2 s'hauran de tindre el dia de finalització del termini de presentació de sol.licituds i mantenir-se fins al moment de la presa de possessió com a funcionari de carrera.  
3. Sol·licituds  
3.1 Els qui vulguen prendre part en aquestes proves selectives hauran de fer-ho constar en una instància dirigida al rector de la Universitat d'Alacant, i que serà facilitada gratuïtament en els Serveis Generals de la Universitat. S'haurà d'acompanyar la instància amb una fotocòpia del document nacional d'identitat i amb el comprovant bancari del pagament dels drets d'examen, establerts en 1.500 ptes. Aquest pagament s'ha de fer en el compte corrent 0540004-64 de la CAM, oficina 3191, del campus de Sant Vicent.  
3.2 Les sol·licituds s'han de presentar en el Registre General de la Universitat o en la forma que estableix l'article 38.4 de la Llei 30/1992, de 26 de novembre, en el termini de 20 dies naturals, comptadors a partir del dia següent al de la publicació d'aquesta convocatòria en el Diari Oficial de la Generalitat Valenciana.  
3.3 Els aspirants de promoció interna i els de la reserva referida a l'article 15 de la Llei 30/1984 hauran de presentar, amb la sol·licitud, un certificat expedit pel Servei de Recursos Humans de la Universitat d'Alacant.  
3.4 El tràmit de pagament en l'oficina bancària no substituirà, en cap cas, el tràmit de presentació de la sol·licitud davant l'òrgan fixat anteriorment, en el temps i la forma establerts.  
3.5 L'aspirant haurà de tenir en compte les instruccions següents fer a formalitzar la sol·licitud:  
3.5.1 En el quadre de la sol·licitud destinat a «Forma d'accés», els aspirants han d'indicar «l», «p» o «f», segons el tipus d'accés.  
3.5.2 Els aspirants han de consignar l'idioma a què es refereix la primera part del tercer exercici en el quadre A) de l'epígraf «Dades que s'han de consignar segons les bases de la convocatòria», de la sol·licitud.  
3.5.3 Els aspirants amb discapacitats podran indicar-ho en la sol·licitud, utilitzant el quadre 6, i expressar en el 7 les possibles adaptacions de temps i mitjans necessaris per a la realització dels exercicis.  
Els aspirants del sistema general d'accés lliure amb discapacitats de grau igual o superior al 33 per cent que opten a la reserva de places per a discapacitats hauran d'indicar aquestes circumstàncies, inclòs el tipus de discapacitat, en els quadres esmentats, i expressar en el quadre C de l'epígraf «Dades que s'han de consignar segons les bases de la convocatòria» de la sol·licitud, l'expressió «Reserva per a discapacitats».  
3.6 Els simples errors de fet que hi pot haver en la sol·licitud, es poden solucionar en qualsevol moment, d'ofici o a petició de l'interessat.  
4. Admissió d'aspirants.  
4.1 En acabar el termini de presentació d'instàncies, el rector de la Universitat d'Alacant dictarà resolució en el termini màxim d'un mes, que es publicarà en els taulers d'anuncis de la Universitat, i en la qual, a banda de declarar aprovada la llista d'admesos i exclosos, s'indicarà el lloc i la data d'inici dels exercicis, amb una antelació mínima de 10 dies. S'hi especificaran les causes de les exclusions.  
4.2 Els aspirants exclosos disposaran d'un termini de 10 dies naturals, comptadors a partir del dia següent al de la publicació de la resolució, per a poder resoldre el defecte que haja motivat l'exclusió.  
5. Tribunals  
5.1 Els membres del tribunal i els assessors estan subjectes als motius i a les causes generals d'abstenció previstes en els articles 28 i 29 de la Llei 30/1992. Així mateix, els aspirants podran recusar els membres del Tribunal, si concorren els supòsits previstos en aquesta base.  
5.2 Amb anterioritat a l'inici de les proves selectives, si escau, es publicarà la resolució amb nomenament de nous membres del tribunal en substitució dels que hagen perdut aquesta condició.  
5.3 A partir de la constitució, que es farà almenys amb 48 hores d'antelació a l'inici dels exercicis, el tribunal, per a actuar vàlidament, requerirà la presència del president, del secretari i de la majoria dels membres, titulars o suplents.  
5.4 Durant la fase d'oposició, el tribunal resoldrà tots els dubtes que puguen sorgir en l'aplicació d'aquestes normes, com també el que s'haja de fer en els casos no previstos.  
5.5 El tribunal podrà disposar la incorporació als treballs d'assessors especialistes per a les proves corresponents dels exercicis que consideren pertinents, els quals es limitaran a prestar col·laboració en les seues especialitats tècniques. La designació d'aquests assessors haurà de comunicar-se al rector de la universitat.  
5.6. El tribunal adoptarà les mesures necessàries en els casos en què faça falta, de manera que els aspirants amb discapacitats puguen comptar amb les mateixes condicions per a la realització dels exercicis que els altres participants. En aquest sentit, s'establiran, per a les persones que ho demanen, les adaptacions possibles en temps i en mitjans.  
5.7. El tribunal adoptarà les mesures oportunes per a garantir que els exercicis de la fase d'oposició es corregesquen sense que es conega la identitat dels aspirants. S'exclouran els opositors que presenten fulls d'examen amb noms, marques o signes que permeten conèixer la seua identitat.  
5.8 A efectes de comunicació i altres incidències, el tribunal tindrà la seu en el Servei de Recursos Humans de la Universitat, campus de Sant Vicent, telèfon 465 73 12, ext. 3041.  
5.8 El tribunal tindrà la categoria quarta de les que assenyala el Decret 200/85, de desembre, del Consell de la Generalitat Valenciana, sobre indemnitzacions per raó del servei, i l'Ordre de 17 de febrer de 1986 (DOGV de 10 de març de 1986) per la qual es desplega el decret anterior.  
5.9 En cap cas el tribunal podrà fer una proposta amb un nombre superior d'aspirants que el de places convocades.   
6. Desenvolupament dels exercicis  
6.1 En qualsevol moment els aspirants podran ser requerits pels membres del tribunal amb la finalitat d'acreditar la seua identitat.  
6.2 Els aspirants seran convocats per a cada exercici en un únic avís, seran exclosos de l'oposició els que no hi comparesquen, tret dels casos de força major, degudament justificats i valorats pel tribunal.  
6.3 El tribunal farà la publicació dels successius anuncis de realització del segon i dels altres exercicis en els locals on haja tingut lloc el primer, com també en la seu del tribunal i per qualsevol altre mitjà si es considera convenient per a facilitar la màxima divulgació, almenys amb vint-i-quatre hores d'antelació a l'assenyalada per a l'inici. Quan es tracte del mateix exercici, l'anunci serà publicat en els locals on haja tingut lloc, en la seu del tribunal i per qualsevol altre mitjà, si es considera convenient, almenys amb dotze hores d'antelació.  
6.4 En qualsevol moment del procés selectiu, si el tribunal té coneixement que algun dels aspirants no té la totalitat dels requisits exigits per aquesta convocatòria, amb l'audiència prèvia de la persona interessada, haurà de proposar-ne l'exclusió al rector de la universitat, i comunicar-li, així mateix, les inexactituds o les falsedats formulades per l'aspirant en la sol·licitud d'admissió a les proves selectives, als efectes procedents.  
Contra l'exclusió de l'aspirant, podrà interposar-se recurs ordinari, davant la mateixa autoritat indicada en el paràgraf anterior.  
6.5 Els aspirants discapacitats que hagen fet constar la petició d'adaptació en la seua sol·licitud, hauran d'anar a l'exercici amb el certificat corresponent que n'acredite la discapacitat per a poder fer-ne efectiva la petició.  
7. Llista d'aprovats  
7.1 En acabar les proves selectives, el tribunal farà públiques en el lloc o els llocs de realització de l'últim exercici, com també en la seu del Tribunal i en altres llocs que considere oportuns, la relació d'aspirants aprovats, per ordre de puntuació obtinguda i amb el DNI.  
El president del tribunal enviarà còpia certificada de la llista final al rector de la Universitat, on especificarà igualment les dades establertes en el paràgraf anterior.  
8. Presentació de documents i nomenament de funcionaris.  
8.1 En el termini de 20 dies naturals, comptadors des del dia següent a aquell en què es van fer públiques les llistes d'aprovats en el lloc o llocs d'examen, els opositors aprovats hauran de presentar en el Registre General de la Universitat els documents següents:  
A) Fotocòpia del DNI.  
B) Fotocòpia compulsada del títol de graduat escolar, de formació professional de primer grau o equivalent, o un certificat acadèmic que acredite haver fet tots els estudis necessaris per a obtenir-lo.  
C) Declaració jurada o promesa de no haver estat separat mitjançant expedient disciplinari de cap de les administracions públiques, ni trobar-se inhabilitat per a l'exercici de funcions públiques.  
D) Els aspirants que hagen fet valer la condició de discapacitats, hauran de presentar certificat dels òrgans competents del Ministeri de Treball i Seguretat Social on conste aquesta condició, com també certificat dels òrgans esmentats o de l'administració sanitària competent que acredite la compatibilitat per a exercir les tasques i les funcions del lloc de treball.  
8.2 Els qui tinguen la condició de funcionaris de carrera o de personal laboral de plantilla estaran exempts de justificar documentalment els requisits ja provats per a obtenir el nomenament anterior, però hauran de presentar certificat del ministeri o de l'organisme de què depenen per a acreditar aquesta condició on conste el número i l'import del trienni, com també la data en què es compleixen.   
8.3 Els que dins del termini fixat, tret dels casos de força major, no presenten la documentació o si es dedueix de l'examen que els falta algun dels requisits assenyalats en la base 2.1, no podran ser nomenats funcionaris i quedaran anul·lades les seues actuacions, sense perjudici de la responsabilitat en què hagen incorregut per falsedat en la sol·licitud inicial.  
8.4 Per l'autoritat convocant i a proposta del tribunal qualificador es procedirà al nomenament de funcionari de carrera mitjançant resolució, que es publicarà en el Diari Oficial de la Generalitat Valenciana.  
8.5 Els aspirants que no hagen aconseguit una puntuació que el tribunal considere suficient en l'exercici quart i no justifiquen que tenen el nivell oral de coneixements del valencià, expedit per la Junta Qualificadora de Coneixements de Valencià de la Generalitat Valenciana, hauran d'obtenir aquest títol en un termini de tres anys des de la superació del procés selectiu, per tal que el nomenament tinga caràcter definitiu.  
La proposta de nomenament s'haurà d'acompanyar amb una fotocòpia del DNI dels aspirants aprovats i amb un exemplar de la sol·licitud de participació en les proves enviat a la universitat, amb l'apartat «reservat per a l'administració» degudament emplenat.  
9. Norma final  
9.1 La convocatòria i tots els actes administratius que es deriven d'aquesta i de les actuacions del tribunal podran ser impugnats pels interessats en els casos i en la forma establerta per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
9.2 L'administració, si escau, podrà procedir a la revisió de les resolucions del tribunal, d'acord amb el que preveu l'esmentada norma.  
Alacant, 6 de febrer de 1995.- El rector: Andrés PedreÑo MuÑoz.  
ANNEX I  
1. La Constitució espanyola de 1978: estructura i contingut. Drets i deures fonamentals. Les Corts Generals.  
2. El govern i l'administració. Relacions entre el govern i les Corts Generals. L'organització de l'administració de l'Estat. òrgans centrals i òrgans perifèrics.  
3. L'organització territorial de l'Estat en la Constitució: Les comunitats autònomes. L'Estatut d'Autonomia de la Comunitat Valenciana: la Comunitat Valenciana. La Generalitat Valenciana. Les competències. La Llei d'ús i Ensenyament del valencià: de l'ús del valencià. Del valencià en l'ensenyament. De l'actuació dels poders públics.  
4. La Llei de Règim Jurídic de les Administracions Públiques i del Procediment Administratiu Comú: de l'activitat de les administracions públiques. Abstenció i recusació. Iniciació, ordenació, instrucció i finalització del procediment. Execució. Recurs ordinari i de revisió.  
5. La Llei de la Funció Pública Valenciana. El personal al servei de la Universitat d'Alacant. Adquisició i pèrdua de la condició de funcionari. Situacions administratives. Drets i deures. Incompatibilitats.  
6. La Llei Orgànica de Llibertat Sindical: de la llibertat sindical. De la representació sindical. De l'acció sindical. La Llei d'Òrgans de Representació. Determinació de les condicions de treball i participació del personal al servei de les administracions públiques: àmbit d'aplicació. Dels òrgans de representació. Del dret de reunió.  
7. La Llei de Reforma Universitària: creació, règim jurídic i estructura de les universitats. El Consell d'Universitats.  
8. L'Estatut de la Universitat d'Alacant: estructura. Òrgans de govern: col·legiats i unipersonals.  
9. L'Estatut de la Universitat d'Alacant: classes i règim jurídic del professorat i del personal d'administració i serveis.  
10. L'Estatut de la Universitat d'Alacant: règim econòmic i financer. Patrimoni. Pressupost. Finançament i control.  
11. Ofimàtica: l'automatització d'oficines. Concepte i aplicacions. El sistema operatiu. Arxiu, agenda i correu electrònic. El processador de textos. La base de dades. El full de càlcul.  
12. El microordinador. Generalitats. Hardware i software Unitat central de processos. Suports d'informació. Unitats d'entrada i d'eixida d'informació. Registres i arxius.


Còpia Permalink ELI